
LEASUITHE
Cuireann an Coiste um Chearta na mBan agus um Chomhionannas Inscne in iúl don Choiste um Ghnóthaí Eachtracha, mar an coiste atá freagrach, an méid seo a leanas:
<RepeatBlock-Amend><Amend>Leasú		<NumAm>1</NumAm>
<DocAmend>Tairiscint i gcomhair rúin</DocAmend>
<Article>Aithris G (nua)</Article>
	

	Tairiscint i gcomhair rúin
	Leasú

	
	G. 	de bhrí go méadaítear nochtadh ban ar an bhforéigean, lena n-áirítear foréigean gnéasach, i gcomhthéacsanna imirce arna spreagadh le bochtaineacht; de bhrí, de réir Ard-Choimisinéir na Náisiún Aontaithe le haghaidh Dídeanaithe, go bhfulaingíonn 90 % d’imircigh mná a thaistealaíonn ar bhealach na Meánmhara an t-éigniú, ag smuigléirí nó ag imircigh eile1a;

	
	____________________

	
	1a UN News, ‘Women forced to flee their homes face increased risks of sexual violence, UNHCR warns’, https://news.un.org/fr/story/2024/11/1150996.



Or. <Original>{EN}en</Original>
</Amend>
<Amend>Leasú		<NumAm>2</NumAm>
<DocAmend>Tairiscint i gcomhair rúin</DocAmend>
<Article>Aithris H (nua)</Article>
	

	Tairiscint i gcomhair rúin
	Leasú

	
	H. 	de bhrí go bhfuil líon méadaitheach ban agus cailíní san Aontas ag fulaingt iarmhairtí an chiorraithe ball giniúna ban1a; de bhrí go bhfuil líon na gcailíní atá i mbaol ag leanúint de mhéadú gach bliain – go háirithe iad siúd a thagann ó thíortha ina ndéantar ciorrú ball giniúna ban, amhail an tSomáil, an tSeineagáil, an Nigéir, an Aetóip, agus Camarún – le céatadáin shuntasacha sa Spáinn (9-15 %), sa Danmhairg (11-21 %), san Ostair (12-18 %) agus i Lucsamburg (12-17 %);

	
	____________________

	
	1a An Institiúid Eorpach um Chomhionannas Inscne, Estimation of girls at risk of female genital mutilation in the European Union: Denmark, Spain, Luxembourg and Austria [Meastachán ar chailíní atá i mbaol an chiorruithe ball giniúna ban san Aontas Eorpach: an Danmhairg, an Spáinn, Lucsamburg agus an Ostair] https://eige.europa.eu/publications-resources/publications/estimation-girls-risk-female-genital-mutilation-european-union-denmark-spain-luxembourg-and-austria. 


Or. <Original>{EN}en</Original>
</Amend>
<Amend>Leasú		<NumAm>3</NumAm>
<DocAmend>Tairiscint i gcomhair rúin</DocAmend>
<Article>Aithris I (nua)</Article>
	

	Tairiscint i gcomhair rúin
	Leasú

	
	I. 	de bhrí go leanann an pósadh éigeantais1a de bheith coitianta i roinnt réigiún den domhan, go háirithe san Afraic fho-shahárach, in Iarthar na hAfraice agus san Afraic Láir; de bhrí go bhfuil méadú ag teacht ar a mhinice a thuairiscítear é laistigh de phobail imirceach san Eoraip, go háirithe i measc cailíní a thagann ó thíortha ina bhfuil an cleachtas seo coitianta agus dleathach;

	
	____________________

	
	1a Na Náisiúin Aontaithe, ‘Child and forced marriage, including in humanitarian contexts’, https://www.ohchr.org/es/women/child-and-forced-marriage-including-humanitarian-settings. 


Or. <Original>{EN}en</Original>
</Amend>
<Amend>Leasú		<NumAm>4</NumAm>
<DocAmend>Tairiscint i gcomhair rúin</DocAmend>
<Article>Aithris J (nua)</Article>
	

	Tairiscint i gcomhair rúin
	Leasú

	
	J.	 de bhrí go léirítear le fianaise, mar gheall ar cliseadh teaghlaigh agus easpa struchtúir chobhsaí theaghlaigh, go nochtar mná agus leanaí go díréireach ar an leochaileacht shóisialta agus eacnamaíoch, go mbaintear an bonn óna slándáil, óna bhfolláine agus óna ndeiseanna, go lagaítear an comhtháthú sóisialta agus go gcuirtear leis an éagobhsaíocht pholaitiúil1a;

	
	____________________

	
	1a An Eagraíocht um Chomhar agus Forbairt Eacnamaíochta, ‘OECD Family Database’, https://www.oecd.org/en/data/datasets/oecd-family-database.html. 


Or. <Original>{EN}en</Original>
</Amend>
<Amend>Leasú		<NumAm>5</NumAm>
<DocAmend>Tairiscint i gcomhair rúin</DocAmend>
<Article>Aithris K (nua)</Article>
	

	Tairiscint i gcomhair rúin
	Leasú

	
	K. 	de bhrí gurb iad na comhphobail Chríostaí an grúpa reiligiúnach is mó ar a ndéantar géarleanúint fós ar fud an domhain, agus go ndírítear go minic ar mhná agus cailíní le foréigean gnéasach agus iompú éigeantais1a;

	
	____________________

	
	1a Open Doors, ‘Worldwide: Insecurity - The Gender Report 2024’, https://www.opendoors.org/en-US/research-reports/articles/stories/Worldwide-Insecurity-The-Gender-Report-2024/. 


Or. <Original>{EN}en</Original>
</Amend>
<Amend>Leasú		<NumAm>6</NumAm>
<DocAmend>Tairiscint i gcomhair rúin</DocAmend>
<Article>Aithris L (nua)</Article>
	

	Tairiscint i gcomhair rúin
	Leasú

	
	L.	de bhrí go leanann ginmhilleadh de réir inscne an linbh sa bhroinn de dhifear a dhéanamh do na milliúin cailíní ar fud an domhain, agus go bhfuil éagothroime shuntasach idir inscní san India agus sa tSín; de bhrí nach amháin go mbaintear an mbonn ón gceart bunúsach chun na beatha leis an gcleachtas seo, ach gurb ionann é freisin agus cineál idirdhealaithe bunaithe ar inscne freisin;


Or. <Original>{EN}en</Original>
</Amend>
<Amend>Leasú		<NumAm>7</NumAm>
<DocAmend>Tairiscint i gcomhair rúin</DocAmend>
<Article>Aithris M (nua)</Article>
	

	Tairiscint i gcomhair rúin
	Leasú

	
	M. 	de bhrí gurb ionann ginmhilleadh éigeantais chomh maith le comhéigean chun ginmhilleadh a dhéanamh agus sáruithe tromchúiseacha ar chearta bunúsacha an duine, chomh maith le cineál foréigin in aghaidh na mban, lena gceiltear dínit ar mháithreacha agus lena ndiúltaítear an ceart chun na beatha do leanaí sa bhroinn; de bhrí nach amháin go mbaintear ón máithreachas agus ón dteaghlach leis an gcleachtas seo, ach go nochtar iarmhairtí baolacha leis a bhaineann le caitheamh le saol an duine mar rud indiúscartha;


Or. <Original>{EN}en</Original>
</Amend>
<Amend>Leasú		<NumAm>8</NumAm>
<DocAmend>Tairiscint i gcomhair rúin</DocAmend>
<Article>Aithris N (nua)</Article>
	

	Tairiscint i gcomhair rúin
	Leasú

	
	N. 	de bhrí, i dTreoir (AE) 2024/17121a, go n-áirítear dúshaothrú na máthairionadaíochta, pósadh éigeantais agus uchtáil neamhdhleathach i raon na gcleachtas arb ionann iad agus gáinneáil ar dhaoine; de bhrí gur aithin Rapóirtéir Speisialta na Náisiún Aontaithe ar an bhforéigean in aghaidh ban agus cailíní gur cineál foréigin eacnamaíoch, shíceolaíoch, fhisiciúil agus atáirgthe in aghaidh ban í an mháthairionadaíocht ina tuarascáil ar an bhforéigean in aghaidh ban agus cailíní (A/80/158)1b;

	
	____________________

	
	1a Treoir (AE) 2024/1712 ó Pharlaimint na hEorpa agus ón gComhairle an 13 Meitheamh 2024 lena leasaítear Treoir 2011/36/AE maidir le gáinneáil ar dhaoine a chosc agus a chomhrac agus maidir lena híospartaigh a chosaint (IO L , 2024/1712, 24.6.2024, ELI: http://data.europa.eu/eli/dir/2024/1712/oj).
1b Comhthionól Ginearálta na Náisiún Aontaithe, ‘Violence against women and girls, its causes and consequences – Note by the Secretary-General’, 80th session, https://docs.un.org/en/A/80/158. 


Or. <Original>{EN}en</Original>
</Amend>
<Amend>Leasú		<NumAm>9</NumAm>
<DocAmend>Tairiscint i gcomhair rúin</DocAmend>
<Article>Aithris O (nua)</Article>
	

	Tairiscint i gcomhair rúin
	Leasú

	
	O. 	de bhrí go dtugtar chun suntais sa tuarascáil ó Rapóirtéir Speisialta na Náisiún Aontaithe ar an bhforéigean in aghaidh ban agus cailíní (A/HRC/59/47)1a gurb ionann scriosadh teanga agus catagóirí, atá sonrach d’inscne sa dlí agus i mbeartais, agus ionsaí díreach ar mhná, lena lagaítear a gcosaintí agus lena ndoiléirítear na cúiseanna iarbhír leis an bhforéigean agus leis an idirdhealú; de bhrí, mar a léirítear sa tuarascáil chéanna, i roinnt tíortha, go mbíonn mná a chosnaíonn tábhacht pholaitiúil na hinscne bitheolaíche ag déileáil le cinsireacht, ciapadh dlíthiúil, caillteanas fostaíochta agus ioncaim, baint ó ardáin agus ó choinní cainte, agus diúltú d’fhoilsiú a dtaighde, agus go dtugtar cúl droma dóibh an oiread sin go ndéanann siad iarracht a lámh a chur ina mbás féin, lena mbaintear go hollmhór ó rannpháirtíocht shlán agus státúil ban agus cailíní sa tsochaí;

	
	____________________

	
	1a Comhairle na Náisiún Aontaithe um Chearta an Duine, ‘Sex-based violence against women and girls: new frontiers and emerging issues’, 59th session, https://www.ohchr.org/sites/default/files/documents/hrbodies/hrcouncil/sessions-regular/session59/advance-version/a-hrc-59-47-aev.pdf. 


Or. <Original>{EN}en</Original>
</Amend>
<Amend>Leasú		<NumAm>10</NumAm>
<DocAmend>Tairiscint i gcomhair rúin</DocAmend>
<Article>Mír 1 a (nua)</Article>
	

	Tairiscint i gcomhair rúin
	Leasú

	
	1a. 	á chur in iúl gur oth léi nach dtugtar aghaidh, i dTuarascáil 2025 um Chearta Bunúsacha ó Ghníomhaireacht an Aontais um Chearta Bunúsacha, ar ghéarleanúint na gCríostaithe, lena n-áirítear an leochaileacht áirithe a bhíonn roimh mhná Críostaí;


Or. <Original>{EN}en</Original>
</Amend>
<Amend>Leasú		<NumAm>11</NumAm>
<DocAmend>Tairiscint i gcomhair rúin</DocAmend>
<Article>Mír 4 a (nua)</Article>
	

	Tairiscint i gcomhair rúin
	Leasú

	
	4a.	á iarraidh ar na Ballstáit beartais a cheapadh agus a chur chun feidhme lena neartaítear saol an teaghlaigh, lena gcosnaítear sláine teaghlach, agus lena soláthraítear tacaíocht chuimsitheach do thuismitheoirí, go háirithe do mháithreacha, mar phríomhbheart chun an chobhsaíocht shóisialta, folláine leanaí agus feidhmiú cuí sochaithe daonlathacha a choimirciú;


Or. <Original>{EN}en</Original>
</Amend>
<Amend>Leasú		<NumAm>12</NumAm>
<DocAmend>Tairiscint i gcomhair rúin</DocAmend>
<Article>Mír 25 a (nua)</Article>
	

	Tairiscint i gcomhair rúin
	Leasú

	
	25a. 	á chur i bhfáth go ndearnadh timpeallachtaí, ina bhfuil mná nochta ar an bhforéigean, lena n-áirítear éigniú, agus cineálacha eile drochíde, de bhealaí imirce neamhdhleathacha, go háirithe na cinn sin ar fud na Meánmhara; á chur i bhfios go láidir, trí chur suas leis na cainéil contúirteacha agus neamhdhleathacha imirce sin, go bhfuil an tAontas ag nochtadh ban ar na rioscaí sin go hindíreach; á iarraidh, dá bhrí sin, go ndéanfaí beartais ar leibhéal an Aontais a bhaineann líonraí smuigleála anuas, a choisceann dúshaothrú ban le linn iompair agus a thugann tosaíocht don tslándáil agus don chosaint seachas iontráil neamhdhleathach go héifeachtach;


Or. <Original>{EN}en</Original>
</Amend>
<Amend>Leasú		<NumAm>13</NumAm>
<DocAmend>Tairiscint i gcomhair rúin</DocAmend>
<Article>Mír 26 a (nua)</Article>
	

	Tairiscint i gcomhair rúin
	Leasú

	
	26a. 	á mheabhrú nach mór don Aontas ginmhilleadh éigeantais, comhéigean chun ginmhilleadh a dhéanamh agus ginmhilleadh de réir inscne a cháineadh mar sháruithe ar chearta bunúsacha an duine; á iarraidh ar na Ballstáit bearta éifeachtacha a chur chun feidhme lena gcosnaítear ceart an linbh sa bhroinne chun na beatha agus lena ndéantar dínit ban a choimirciú;


Or. <Original>{EN}en</Original>
</Amend>
<Amend>Leasú		<NumAm>14</NumAm>
<DocAmend>Tairiscint i gcomhair rúin</DocAmend>
<Article>Mír 26 b (nua)</Article>
	

	Tairiscint i gcomhair rúin
	Leasú

	
	26b. 	ag athdhearbhú go bhfuil sí i gcoinne na gcineálacha éagsúla gáinneála ar dhaoine agus an dúshaothraithe ban, lena n-áirítear dúshaothrú na máthairionadaíochta, pósadh éigeantais agus uchtáil neamhdhleathach; ag spreagadh na mBallstát na cleachtais sin a cháineadh agus a chomhrac; á chur in iúl gur geal léi Dearbhú Casablanca, grúpa idirnáisiúnta saineolaithe, taighdeoirí, dlíodóirí agus dochtúirí a tharraing suas togra le haghaidh coinbhinsiún idirnáisiúnta maidir le cosc domhanda ar an máthairionadaíocht;


Or. <Original>{EN}en</Original>
</Amend>
<Amend>Leasú		<NumAm>15</NumAm>
<DocAmend>Tairiscint i gcomhair rúin</DocAmend>
<Article>Mír 38 a (nua)</Article>
	

	Tairiscint i gcomhair rúin
	Leasú

	
	38a. 	á chur in iúl gur oth léi iarmhairtí scriosacha na hidé-eolaíochta inscne agus scriosadh chéannacht na mban, lenar baineadh an bonn óna gcearta agus óna gcosaintí, lenar nochtadh iad ar idirdhealú agus ar an bhforéigean agus a raibh tionchar mór acu ar a bhfolláine mhothúchánach agus shíceolaíoch; á iarraidh ar na Ballstáit gníomhú go deimhneach chun soiléireacht a athbhunú sa dlí agus beartas, an catagóir ‘bean’ a chosaint agus sláinte agus dínit ban a áirithiú;


Or. <Original>{EN}en</Original>
</Amend>
<Amend>Leasú		<NumAm>16</NumAm>
<DocAmend>Tairiscint i gcomhair rúin</DocAmend>
<Article>Mír 39 a (nua)</Article>
	

	Tairiscint i gcomhair rúin
	Leasú

	
	39a. 	á mheabhrú gurb ionann leitheadúlacht mhéadaitheach an chiorruithe ball giniúna ban agus an phósta éigeantais i measc cailíní a thagann ó thíortha ina bhfuil na cleachtais sin dlíthiúil, mar aon le líon na gcásanna atá á dtuairisciú i bpobail imirceach san Eoraip, atá ag dul in airde, agus bagairt dháiríre ar fholláine agus sábháilteacht ban agus cailíní; á chur i bhfios go láidir gur gá don Aontas tosaíocht a thabhairt dá gcosaint agus a áirithiú go n-urramaítear a gcearta bunúsacha; á iarraidh, dá bhrí sin, go mbeadh bearta diana ann chun teacht isteach san Aontas ag daoine agus eagraíochtaí, ar mian leo na cleachtais dhíobhálacha sin a bhuanú, a chosc agus go mbeadh beartais ann lena ndéantar sláinte, dínit agus slándáil ban agus cailíní a choimirciú go héifeachtach;


Or. <Original>{EN}en</Original>
</Amend>
</RepeatBlock-Amend>

